
Sajtóközlemény

Energetikai korszerűsítés a budaörsi Mentőállomáson
2026/08/28




Budaörs Város Önkormányzata a Széchenyi Terv Plusz keretében, a TOP_PLUSZ-2.1.1-21-PT
„Önkormányzati épületek energetikai korszerűsítése” című felhívás kapcsán 52,06 millió Ft vissza nem térítendő, Európai Uniós támogatásban részesült. A projekt célja a Mentőállomás épületének korszerűsítése és energiahatékonyabbá tétele.

A 2005-ben épült épületen azóta nem történt jelentős felújítás, ezért az épület hőszigetelése és gépészeti rendszerei már nem felelnek meg a korszerű energetikai követelményeknek, ami jelentős hőveszteséggel és magasabb fenntartási költségekkel jár.
A fejlesztés keretében az épület utólagos külső hőszigetelést, korszerű levegő-víz hőszivattyús fűtési és használatimelegvíz-rendszert, valamint 21 kW teljesítményű napelemes rendszert kap. A beruházás része továbbá a szükséges akadálymentesítés és az épület dolgozóinak szemléletformáló képzése is.
A korszerűsítés eredményeként a Mentőállomás jelenlegi FF energetikai besorolása BB, közel nulla energiaigényű szintre javulhat. A fejlesztés csökkenti az energiafelhasználást, a működési és fenntartási költségeket, valamint az üvegházhatású gázok kibocsátását. A megújuló energia alkalmazása egyben hozzájárul Budaörs fenntarthatósági és klímavédelmi céljainak megvalósításához, és egy korszerű, környezetbarát középületet eredményez.

A projekt az Európai Unió támogatásával, a magyar állam társfinanszírozásával valósul meg.

Kedvezményezett neve	BUDAÖRS VÁROS ÖNKORMÁNYZATA Pályázati felhívás	 TOP_PLUSZ-2.1.1-21-PT1
Önkormányzati épületek energetikai korszerűsítése
Projekt címe	 Budaörsi mentőállomás épületének energetikai korszerűsítése Projekt azonosító száma	TOP_PLUSZ-2.1.1-21-PT1-2022-00054
Szerződött támogatás összege	52 065 575 Ft
Támogatás mértéke	100% Tervezett befejezési dátuma	2026.08.31.

A projektről bővebb információt a https://www.budaors.hu/ oldalon olvashatnak

További információ kérhető:
Szabó Sándor pályázati koordinátor
+36-23-880-438
szabo.sandor@budaors.hu

